Z:gnu-www-ja-java-trap--c115a7-In the early days of the free/sr

У прво време Покрета за слободни софтвер је било немогуће избећи зависност од неслободних програма. Пре него што смо имали ГНУ-ов преводилац за Це, сваки програм у језику Це (било да је слободан или не) је зависио од неслободног преводиоца за Це. Пре него што смо имали ГНУ-ову библиотеку за Це, сваки програм је зависио од неслободне библиотеке за Це. Пре него што смо имали Линукс, прво слободно језгро, сваки програм је зависио од неслободног језгра. Пре него што смо имали Баш, сваки спис љуске је морао да буде интерпретиран од стране неслободне љуске. Није се могло избећи да у почетку наши први програми буду спутани овим зависностима, али смо то прихватили јер је наш план укључивао и њихово касније спасавање. Наш свеобухватни циљ, самостални оперативни систем ГНУ, је укључио слободне замене за све те предуслове. У случају постизања тог циља, сви наши програми би били спасени. То се и десило. Са системом ГНУ са Линуксом сада можемо да покрећемо те програме на слободним платформама.